דירוג QS של אוניברסיטאות בעולם

דירוג QS של אוניברסיטאות בעולם (באנגלית: QS World University Rankings) הוא דירוג של אלף האוניברסיטאות המובילות בעולם, זאת מתוך כ-5,500 מוסדות הנבדקים לצורך הדירוג. הדירוג הנעשה על ידי החברה הבין-לאומית Quacquarelli Symonds (QS) המתמחה בחינוך. משנת 2004 ועד 2009 פרסמה החברה את הדירוג בשיתוף עם השבועון הבריטי Times Higher Education, ומאז 2010 מתפרסמים שני דירוגים נפרדים, האחד של QS והאחר הוא דירוג אוניברסיטאות בעולם של Times Higher Education.

בנוסף לשני דירוגים אלה, בולט דירוג נוסף של אוניברסיטאות בעולם, הידוע בכינוי "דירוג שאנגחאי".

השיטה
דירוג האוניברסיטאות הוא רק שיטה אחת להערכת ביצועים ולביצוע השוואות מוסדיות. דירוגים שונים משתמשים במדדים שונים, ולכן יש לקחת כל תוצאה בהקשר המתודולוגי שלה.
דירוג QS מנסה להתבסס על קשת נרחבת של פעילויות אוניברסיטאיות. חמישה מדדים באים לידי ביטוי בדירוג:

ביקורת עמיתים אקדמית (40%)
מרכיב זה בדירוג מבוסס על סקר דעות המכונה "ביקורת עמיתים אקדמית", שלצורך ביצועו חברת QS עושה שימוש ברשימות דיוור שרכשה, בבקשות ובהצעות המוגשות לה, ופונה לאקדמאים פעילים בעולם כדי לזהות את האוניברסיטאות המובילות בתחומם. QS מפרסמת את תפקידיהם המקצועיים והתפוצה הגאוגרפית של משתתפי הסקר.

לצורך הדירוג לשנת 2010 ניתן משקל לתוצאות סקר בקרב 15,050 אנשי מקצוע אקדמאים, כולל משובים שהתקבלו מן השנתיים האחרונות אם לא התקבל מאותו אדם משוב עדכני יותר. המשיבים יכלו להציע עד 30 אוניברסיטאות, אולם אסור להם להצביע על המוסד בו הם פועלים. בממוצע כל משיב מציע 20 מוסדות, סך הכל יותר מ-170,000 פרטי מידע.

בשנת 2004, כאשר נערך הדירוג הראשון, חלקו של הסקר במשקל הכללי היה 50%. חלקו של הסקר הופחת ל-40% לאחר שהוסף מרכיב "ביקורת מגייסי כוח אדם".

ביקורת מגייסי כוח אדם (10%)
מרכיב זה ביצירת הדירוג מתבצע בשיטה דומה לזו של מרכיב "ביקורת עמיתים אקדמית", אולם הסקר מופנה למגייסי כוח אדם, המחפשים מועמדים לעבודה בקנה מידה בין-לאומי. מספר הנשאלים בשנת 2010 היה 5,007 אנשי מקצוע. תוצאות סקר זה מרכיבות 10% מן הציון הכללי של האוניברסיטה. הסקר הזה נערך על בסיס ההנחה שמעסיקים יכולים להעריך באופן מדויק את איכות בוגרי מוסדות אקדמיים.

יחס איש סגל/תלמיד (20%)
היחס שבין מספר אנשי הסגל למספר התלמידים באוניברסיטה נועד לבחון את מחויבות המוסד להוראה, אולם חברת QS הודתה כי מדד זה אינו מספק.

ציטוטים ביחס לאנשי סגל (20%)
מספר הציטוטים שלהם זוכים מאמרי מחקר של אנשי סגל הוא אחד המדדים בהם נעשה שימוש נרחב בשיטות דירוג שונות של מוסדות אקדמיים. מאז שנת 2007 QS עושה שימוש במאגר המידע Scopus לצורך קביעת נתון זה. הנתון מורכב מן היחס שבין המספר הכולל של ציטוטי מאמרים בחמש שנים אחרונות, לבין מספר אנשי הסגל האקדמי באוניברסיטה.

חברת QS הסבירה כי היא מעדיפה שיטת חישוב זו על פני מניין מספר הציטוטים לכל מאמר, כפי שנעשה בשיטות דירוג אחרות, וזאת כדי להפחית את השפעת המחקר הביו-רפואי על התמונה הכוללת היות שבתחום הביו-רפואה קיימת תרבות שלטת של "פרסם או היכחד" (publish or perish).

אוריינטציה בינלאומית (10%)
המרכיב האחרון בציון לצורך הדירוג מורכב משני מדדים שנועדו למדוד את הנטייה הבין-לאומית של האוניברסיטה: חצי ממרכיב זה מוקדש לאחוז התלמידים הזרים במוסד וחצי מוקדש לאחוז אנשי סגל זרים במוסד.

דירוג QS ל-100 האוניברסיטאות הראשונות בעולם
 שם המוסד 2020 202120222023 202420252026 המכון הטכנולוגי של מסצ'וסטס1111111 אוניברסיטת סטנפורד2233563 אוניברסיטת הרווארד3355445 המכון הטכנולוגי של קליפורניה5466151010 אוניברסיטת אוקספורד4524334 המכון הטכנולוגי של ציריך6689777 אוניברסיטת קיימברידג'7732256 אימפריאל קולג'9876622 אוניברסיטת שיקגו1091010112113 יוניברסיטי קולג' לונדון81088999 האוניברסיטה הלאומית של סינגפור11111111888 אוניברסיטת פרינסטון13122016172225-26 האוניברסיטה הטכנולוגית של נאניאנג11131219261512 אקול פוליטקניק פדרל בלוזאן18141416362622-23 אוניברסיטת צ'ינגחווה16151714252017-18 אוניברסיטת פנסילבניה15161313121115 אוניברסיטת יל17171418162321 אוניברסיטת קורנל14182120131616 אוניברסיטת קולומביה18191922233438-39 אוניברסיטת אדינבורו20201615222734 אוניברסיטת מישיגן21212325334445 אוניברסיטת הונג קונג25222221261711 אוניברסיטת פקינג22231812171414 אוניברסיטת טוקיו22242323283236-37 אוניברסיטת ג'ונס הופקינס24252524283224 אוניברסיטת טורונטו29252634212529 אוניברסיטת הונג קונג למדע וטכנולוגיה32273440604744 אוניברסיטת מנצ'סטר27272728323435 אוניברסיטת נורת'ווסטרן31293032475042-43 אוניברסיטת קליפורניה בברקלי28303227101217-18 האוניברסיטה הלאומית של אוסטרליה29312730343032-33 קינגס קולג' לונדון33313537404031 אוניברסיטת מקגיל35312731302927 אוניברסיטת פודן40343134503930 אוניברסיטת ניו יורק39354239384355 אוניברסיטת קליפורניה בלוס אנג'לס35364044294246 האוניברסיטה הלאומית של סאול37373629413138-39 אוניברסיטת קיוטו33383336465057 המכון המתקדם למדע וטכנולוגיה של קוריאה413941425653n/a אוניברסיטת סידני42403841191825-26 אוניברסיטת מלבורן38413733141319 אוניברסיטת 25425250576162 האוניברסיטה הסינית בהונג קונג46433938473632-33 אוניברסיטת ניו סאות' ויילס43444345191920 אוניברסיטת בריטיש קולומביה51454647343840 אוניברסיטת קווינסלנד47464750434042-43 אוניברסיטת ג'יאו טונג שאנגחאי60475046514547-48 אוניברסיטת העיר של הונג קונג52485354706263-64 בית הספר לכלכלה של לונדון44494956455056 האוניברסיטה הטכנית של מינכן55505049372822-23 אוניברסיטת קרנגי מלון48515352525852 אוניברסיטת פריז למדעים ואמנויות53524426242428 אוניברסיטת ג'ג'יאנג54534542444749 אוניברסיטת קליפורניה בסן דייגו45544853627266 המכון הפוליטכני של פריזn/an/a4948384641 אוניברסיטת מונש58555857423736-37 המכון הטכנולוגי של טוקיו58565655918485 אוניברסיטת הטכנולוגיה של דלפט50575761474947-48 אוניברסיטת בריסטול49586261555451 אוניברסיטת מלאיה70596570656058-59 אוניברסיטת בראון57606063737969 אוניברסיטת אמסטרדם64615558535553 אקול פוליטקניק35405359656061 אוניברסיטת ווריק62626164676974 אוניברסיטת מינכן63636459545958-59 אוניברסיטת היידלברג66646365878480 אוניברסיטת ויסקונסין–מדיסון56657583102116110-111 האוניברסיטה הלאומית של טאיוואן69666877696863-64 אוניברסיטת בואנוס איירס74666967957184 אוניברסיטת קוריאה83697474796761 אוניברסיטת ציריך7669708391109100  אוניברסיטת טקסס באוסטין65716772586668 אוניברסיטת אוסקה71727568808691 אוניברסיטת וושינגטון68728580637681 אוניברסיטת מוסקבה847478758794105 האוניברסיטה הפוליטכנית הונג קונג91756665655754 אוניברסיטת קופנהגן72767982107100101 האוניברסיטה הטכנית של דנמרק11210399104121109107 אוניברסיטת פואנג למדע וטכנולוגיה8777817110098102 אוניברסיטת יונסיי104857973765650 אוניברסיטת פריז-סאקלה2623058669717370-71 אוניברסיטת גלאזגו67777381767879 אוניברסיטת טוהוקו82798279113107109 המכון הטכנולוגי של ג'ורג'יה7280888897114123-124  אוניברסיטת אוקלנד88818587686565 אוניברסיטת אילינוי באורבנה-שמפיין75828285646970-71 אוניברסיטת לוון80847076616360 אוניברסיטת סורבון77837260596372-73 אוניברסיטת דורהאם78868292788962 אוניברסיטת בירמינגהם81879091848076 אוניברסיטת סנגקיונקואן95889799145123126-127 אוניברסיטת רייס858994100145141119-122 אוניברסיטת סאות'המפטון97907778818087 אוניברסיטת לידס93919286758286 אוניברסיטת מערב אוסטרליה86929390727777 אוניברסיטת שפילד7893959610410592 אוניברסיטת המדע והטכנולוגיה של סין89939894137133132-133 אוניברסיטת קרוליינה הצפונית בצ'אפל היל9095100102132155140-142 אוניברסיטת סנט אנדרוז10096919695104113 אוניברסיטת לונד92978795857572-73 אוניברסיטת מדינת פנסילבניה931019693838982-83 אוניברסיטת נוטינגהאם969910311410010897 המכון המלכותי לטכנולוגיה של KTH74988989737178

אוניברסיטאות ישראליות בדירוג
 שם המוסד  2020 202120222023202420252026 אוניברסיטת תל אביב219230255260215209223 האוניברסיטה העברית בירושלים162177198222251281240-241 הטכניון257291330408392416350-353 אוניברסיטת בן-גוריון בנגב419446471490469471469-472 אוניברסיטת בר-אילן551551477501–510545671–680660-663 אוניברסיטת חיפה651–700701–750701–750701–750651–660671–680678-679

 ביקורת 
דירוג QS של אוניברסיטאות בעולם ספג ביקורת מצד גורמים רבים על שהוא שם דגש רב מדי על ביקורת עמיתים, מרכיב המקבל 40% בציון הכללי של המוסד. היו שהביעו דאגה באשר לאופן שבו נאספים הנתונים למרכיב ביקורת העמיתים.

חברת QS אף הואשמה בטעויות שנפלו באופן איסוף המידע. כך, בדירוג לשנים 2006 ו-2007 נופלת אוניברסיטת וושינגטון בסנט לואיס מן המקום ה-48 למקום ה-161 לאחר שחברת QS בילבלה את הנתונים בינה לבין אוניברסיטת וושינגטון הפועלת בעיר סיאטל במדינת וושינגטון. חברת QS ביצעה שגיאה דומה שנה קודם לכן, כאשר אספה נתונים עבור כתב העת Fortune ובילבלה בין שני בתי ספר לעסקים הפועלים בשני מוסדות חינוך במדינת קרוליינה הצפונית.

דווחו אף שגיאות באופן שבו בא לידי ביטוי מרכיב היחס בין מספר אנשי סגל לתלמידים. בכנס הבין-לאומי ה-16 לחינוך שנערך בקרייסטצ'רץ' בניו זילנד בשנת 2007 הוצג מאמר החושף טעויות יסודיות באופן ביצוע דירוג ה-QS לאוניברסיטאות בעולם. כמה מן הנקודות העיקריות עליהן עומדת ביקורת זו הן: מחצית ממשקל הדירוג מורכב מן התדמית הנוכחית של המוסד האקדמי: 40 אחוז מתוצאות סקר בין עמיתים באקדמיה ("ביקורת עמיתים"), ו-10 אחוז נוספים מסקר בין מעסיקים פוטנציאלים בעולם. באופן זה הסקר פתוח מדי למניפולציות כיוון שחברת QS אינה חושפת מי הם הנשאלים בסקר, או מהן השאלות המוצבות להם. על שינויים בקהל הנשאלים, או במשקל הניתן לשאלות, ניתן לשנות באופן מהותי את תוצאות הסקר. כך:
 מאגר הנשאלים בסקר מוטה לטובת אנשי סגל אקדמי ממדינות שבהן Times Higher Education מוכר וידוע (כך עד לשנת 2009 שבה נערך הדירוג במשותף עם ירחון זה), כגון בריטניה, אוסטרליה, ניו זילנד, מלזיה וכדומה.
 יפה לשמוע שנשאלים מספרים על מוסדך דברים טובים, אך חשוב יותר שדברים אלה יהיה מדויקים. קשה להימנע מן הפיתוי לעשות שימוש בדירוג לצורך קידום ושיווק המוסד האקדמי, אולם זוהי שגיאה להניח כי מדובר בנתונים מבוססים היטב.
 תוצאות הדירוג משתנות לעיתים בחדות משנה אחת לאחרת, במיוחד בין המקומות 100–200 בדירוג, שם הבדלים קטנים בנתונים עשויים ליצור קפיצות חדות בדירוג. כך לדוגמה, אוניברסיטת אמורי באטלנטה עלתה בשנה אחת מן המקום ה-173 בדירוג למקום ה-56, אוניברסיטת פרדו נפלה מן המקום ה-56 למקום ה-127.

בשנת 2007 הוכנסו מספר שינויים לשיטת הדירוג שנועדו להשיב על טענות אלה.

 ראו גם 
 דירוג אקדמי של אוניברסיטאות בעולם
 דירוג אוניברסיטאות בעולם של Times Higher Education

קישורים חיצוניים

 דירוג QS לשנת 2016 
 דירוג QS לשנת 2012 
 דירוג QS לשנת 2010 
 דירוג QS לשנת 2004, עת נערך בשיתוף עם Times Higher Education 

הערות שוליים

קטגוריה:דירוג מוסדות להשכלה גבוהה
קטגוריה:אוניברסיטאות ומכללות